杨维桢
题朱蓬峰梦游仙宫殿，明日偕见西辨章进凝香
青莲老人青佩环，自言昨夜梦游海上天梯山。
天梯之山三万八千丈，琼台双阙开天关。
赤藤飞上最绝，千树琪花散晴影。
通明前殿上觐玉虚翁，左面长眉瞳炯炯。
玉翁元是太极仙，手弄两丸日月旋。
天扃地户司启闭，玄牝一钥开天先。
青莲老人南极裔，泰华开花一千岁。
大人赋奏马文园，玉藕如船浇渴肺。
殿前作诗明月光，光彩下彻下土中书堂。
明朝写得凝香章，蝴蝶飞来七宝床。